***След направените разисквания, УС на РК на БЗС – гр. Пловдив, прие следните решения:***

**По точка 1 от дневния ред:**

**1.1.** Членовете на УС одобряват закупеното издание от англоезичната книга за Пловдив / на стойност 54 лв. за брой /, което ще се подарява на чуждестранните ни лектори.

**1.2.** Д-р Костова да организира закупуването на още 20 издания или колкото има налични в „Издателство Летера“.

**По точка 3 от дневния ред:**

**3.1.** РК на БЗС – Пловдив приема първия вариант от двата предложени относно курса на д-р Росен Венелинов в Старосел.

**3.2.** Да се направи проучване по повод преводаческите хонорари и тяхната стойност.

**3.3.** Културната програма на семинара в Старосел ще бъде представена от проф. Росен Коларов, който ще подготви своя фотографска изложба в рамките на семинара.

**3.4.** РК на БЗС – Пловдив командирова до 10 от членовете на БАСДМ – Пловдив за участието им в семинара в Старосел с право на една нощувка. Резервацията им ще бъде за 5 двойни стаи в помещения извън Тракийската резиденция.

**3.5.** - Такса участие за членове на РК на БЗС – Пловдив в семинара в Старосел – 50 лв.

* Такса участие за членове от други РК – 70 лв.
* Участващите студенти не заплащат такса.

- Участващите членове от управителните органи на РК на БЗС – Пловдив – УС, КК и КПЕ са освободени от заплащане на такса правоучастие за семинара в Старосел.

**3.6.** РК на БЗС – Пловдив изпраща покани за участие в семинара в Старосел до

д-р Димитриос Китас - Председател на асоциацията в гр. Янина и секретаря им д-р Василики Пасия / съгласно меморандума, който имаме с тях /, като колегията поема разходите по престоя им – 3 нощувки и изхранване на база полупансион с включена официална вечеря в съботния ден.

**3.7.** РК на БЗС – Пловдив изпраща покани за участие в семинара в Старосел до доц. Антонис Калифатидис – член на управителното тяло на гръцката дентална федерация и в качеството му на лектор на семинара заедно с д-р Атанасиос Девлиотис - Председател на гръцката дентална федерация да посетят семинара на РК – Пловдив в Старосел през месец септември. Разходите по престоя им – нощувки и изхранване на база полупансион с включена официална вечеря в съботния ден, ще бъдат за сметка на РК на БЗС – Пловдив.

**3.8.** В писмото до гръцката дентална федерация в Янина ще бъдат изпратени цените на тридневните пакети в хотела в Старосел с включена към тях официална вечеря, както и такса правоучастие за други желаещи гръцки колеги да се включат в събитието.

**3.9.** Увеличава се хонорарът, който РК на БЗС – Пловдив изплаща на българските лектори – 300 лв. нетна сума за лекция от 45 минути.

**3.10.** Българките лектори ще бъдат командировани с право на 3 нощувки, ако изявят подобно желание - тридневен пакет на база полупансион с включена официална вечеря и пътни разходи. Придружителите на лекторите сами поемат разходите по своето пребиваване в хотела.

**3.11.** Официални гости на семинара в Старосел ще бъдат: д-р Н. Шарков – Председател на УС на БЗС, д-р Б. Миланов – Гл. Секретар на УС на БЗС и проф. Росен Коларов, който ще участва в семинара със своята фотографска изложба.

- РК на БЗС – Пловдив командирова проф. Росен Коларов с право на 3 нощувки / тридневен пакет на база полупансион с включена официална вечеря /, а д-р Н. Шарков и д-р Б. Миланов с право на една нощувка от тридневния пакет с включена официална вечеря на 24.09.2022г. от заявения от тях тридневен пакет.

**3.12.** В петъчната вечер няма да има лекторска вечеря, а само официална вечеря с диджей в събота.

**3.13.** Да бъде изготвен текст с подробна информация за събитието, който ще бъде качен в сайта на колегията, в страницата ни във Facebook, изпратен по имейлите на колегите от РК - Пловдив и до председателите на всички други районни колегии.

**3.14.** Да бъде изготвено писмо до фирмите, които желаят да се включат в семинара, като към тях ще бъдат изпратени и рекламните пакети за участие.

**3.15.** Гласува се сума до 10 000 лв. за провеждане на форума.

**По точка 4 от дневния ред:**

**4.1.** Уважава се заявлението за възстановяване на членство в РК на БЗС – Пловдив от д-р Ивайла Рачева.

**-** Уважава се заявлението за възстановяване на членство в РК на БЗС – Пловдив от д-р Нора Вълева.

**4.2.** Уважава се заявлението за заличаване от РК на БЗС – Пловдив на д-р Григор Григоров порази пенсиониране и спиране да практикува професията.

- Уважава се заявлението за заличаване от РК на БЗС – Пловдив на д-р Мария-Антоанета Божилова порази заминаване на работа в чужбина.

**4.3.** След разглеждане на предоставените документи, се уважава молбата на д-р Антония Руменова Чакърова за членство в РК – Пловдив. Регистрирана е под № 160012551.

**-** След разглеждане на предоставените документи, се уважава молбата на

д-р Теодора Валериева Александрова членство в РК – Пловдив. Регистрирана е под № 160012558.

- След разглеждане на предоставените документи, се уважава молбата на д-р Алина Стефанова Бояджиева за членство в РК – Пловдив. Регистрирана е под № 160012560.

**4.4.** Уважава се молбата до РК – Пловдив за финансова помощ поради заболяване от д-р Ангел Георгиев Костов. Размерът на сумата е 650 лв.

**4.5.** УС при РК на БЗС – Пловдив приема за информация постъпилото уведомление от доц. Нина Мусурлиева.

- УС приема за информация уведомлението от КПЕ при РК на БЗС – Пловдив, с което Комисията го уведомява за избора си на временно изпълняващ длъжността Председател на КПЕ при РК на БЗС – Пловдив - д-р Веселка Христамян.

- През следваща година, РК на БЗС – Пловдив ще включи в дневния ред на редовното си Общо събрание точката „**Избор на Председател на КПЕ при РК на БЗС – Пловдив“.**

**4.6.** РК на БЗС – Пловдив командирова д-р Тр. Антонов с право на една нощувка

по повод участието му в Научния конгрес в гр. Бургас

**4.7.** РК на БЗС – Пловдив поема сумата за работен обяд в гр. Бургас на д-р Антонов с доц. Антонис Калифатидис - член на управителното тяло на гръцката дентална федерация във връзка с покана към него и д-р Атанасиос Девлиотис - Председател на гръцката дентална федерация да посетят семинара на РК – Пловдив в Старосел през месец септември съвместно с председателя на асоциацията в гр. Янина д-р Димитриос Китас и секретаря д-р Василики Пасия.

**4.8.** Да се изпрати официално писмо до организацията на зъболекарите в гр. Измир относно предварителни действия за подписване на договор за сътрудничество между РК на БЗС – Пловдив и турската регионална асоциация.

**4.9.** Предлага се техническите лица, обслужващи събранията на колегията, да подписват договор с клаузи, касаещи отговорността им по време на изпълнението на поставените им задачи.